งานถนัด
โดย...แบงก์กลิ้ง
15 ม.ค. 2559

โดย...แบงก์กลิ้ง
น้อยคนนักที่จะรู้ว่า “พี่ไร” ทองอุไร ลิ้มปิติ รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) เคยเป็นสาวแบงก์พาณิชย์มาก่อน เมื่อสมัยวัยละอ่อน เพิ่งจบการศึกษา ไฟกำลังแรง ได้มีโอกาสเข้าไปฝึกงานเป็นพนักงานประจำเคาน์เตอร์ของธนาคารเอเชียทรัสต์
แต่ก็ผ่านงานแบงก์แค่ระยะสั้น ๆ เพราะธนาคารเอเชียทรัสต์มีปัญหา และต้องปิดตัวลงเมื่อปี 2529 
แม้จะทำงานช่วงสั้นๆ แต่ประสบการณ์ครั้งนั้นมีคุณค่า ทำให้เข้าใจหัวอกของพนักงานแบงก์ และรู้จักระบบปฏิบัติงานดีว่า มีความซับซ้อนและยุ่งยากมากแค่ไหน
พอมาอยู่แบงก์ชาติ และมีโอกาสได้เป็นแม่งานจัดทำแผนพัฒนาระบบชำระเงิน จึงมองออกทันทีว่า ต้องแก้ปัญหาจุดไหน อย่างไร เพื่อให้ผู้บริโภคได้รับบริการ “ถูก ดี และปลอดภัย”
ยิ่งรัฐบาลมองเห็นภาพเดียวกัน และชวน “พี่ไร” เข้าร่วมในคณะทำงานด้วยแล้ว
นโยบายเนชั่นแนล อี-เพย์เมนต์ จึงลื่นปรู๊ดๆ จากแผนเดิมวางไว้ 5 ปี เหลือแค่ 6 เดือน
พูดง่ายๆ กลางปีนี้ได้เห็นแน่!